Liefdesverhale | Ons Skrywers | Maretha Maartens
Tuis > Ons Skrywers > Maretha Maartens
Maretha Maartens is op 22 Junie 1945 in Bloemfontein gebore. Sy word groot op Jacobsdal en Petrusburg. Sy studeer aan die Universiteite van die Vrystaat en Stellenbosch, en volg ook van 1967 tot 1969 ’n diplomakursus in verpleging. Haar man, Hennie, is ’n predikant en hulle het in Oos-Londen, Welkom en Bloemfontein gewoon.
Maretha was van 1998 tot 2000 die redakteur van die tydskrif Finesse. Sy het al meer as 90 boeke geskryf wat insluit romans, liefdesverhale, kinderboeke, jeugboeke, tienerboeke, godsdienstige boeke en geestelike dagboeke. Maretha is al vier keer met die Sanlamprys vir jeuglektuur bekroon vir boeke soos Die sakmense, Oor die nek van die draak en Plek van dolfyne. Haar opspraakwekkende roman, ’n Pot vol winter, is in 1989 met die Andrew Murray-toekenning bekroon.
· Haar jeugroman, Die inkvoël, is in 1988 deur die Internasionale Jeugbiblioteek in München aangewys as ’n White Raven Book. Hulle kies 400 boeke uit sowat 30 000 kinder- en jeugboeke van oor die hele wêreld.
· ’n Pot vol winter is in 1992 verfilm met Christel Smith en Francois Coertze in die hoofrolle.
· Maretha se roman Jacoba Afrikaner was in 2001 op die kortlys van die Sanlam/Insig/Kwêla-romanwedstryd.
· Haar dogter, Naomi Meyer, se debuut-jeugroman, Ruik jy die filmster?, het in 2006 verskyn.
Sanlamprys vir jeuglektuur – goud (1985) – Die sakmense
Credo-prys (1986) – Die sakmense
Sanlamprys vir jeuglektuur – silwer (1988) – Oor die nek van die draak
Volkskasprys vir jeugliteratuur (1989) – Op Filippa se planeet
Andrew Murray-toekenning (1989) – ’n Pot vol winter
Sanlamprys vir jeuglektuur – goud (1990) – Plek van dolfyne
Sanlamprys vir jeuglektuur – brons (1992) – Spinnekopsomer
Katholische Kinderbuchpreis der Deutschen Bischofskoferenz (1993) – Tintelvogel
ATKV-prys (1994) – Smaartie is skeel
Tienerboeke (12-15 jaar)
Kinderboeke (9-13 jaar)
Jong kinders (5-8 jaar)
Engels (Sidwell’s seeds, 1984), Duits (Sidwell und der Müllhaldenmann)
Engels (Ring around the moon)
Engels (The Ink Bird en in Amerika as The Paper Bird), Duits (Tintenvogel), Nederlands (De Inktvogel)
Engels (Dear Miss Snob)
“Maartens openbaar hier beslis ’n fyn aanvoeling vir situasieskepping en natuurlike dialoog. Daarby is sy ’n ervare en versigtige skryfster.” – Marina le Roux oor Plek van dolfyne, Die Burger (1990)